CAN ALARUS, 


Yn rhoddi hanes y Llofruddiaethau a'r Hunan- 
laediad, a gyflawnwyd ar y dydd. laf o Fai, 
1849 ; yn mhlwyf Llanwenog, sir. Aberteifi; 
gan ddyn. o'r enw Thomas Davies; yr hwn 
wedi lladd ei wraig a'i blentyn 12 mis oed, yn. 
y modd mwyaf barbaraidd, a osododd derfyn ar 
ei fywyd ei hun. 


Nesewch drigolion Cymru, 
Gwrandewch alarus gân ; | 
A'r hanes dra arswydus, 
A roed yn awr o'n bla'n : 
Er amled yw'r rhybuddion 
_ A roir i ddynion,—mae 
Rhyw erchyll lofruddiaethau, 
O hyd yn amlhau. 


O fewn i blwyf Llanwenog, 
Yn Ngheredigion wiw, 
Bu llofruddiaethau erchyll, 
Nes synu pob dyn byw; 
Mae'r hanes dorcalonus, 
| Yn peri aeth a braw ; 
| Trwy'r holl gym'dogaeth hono, 
| Mae cwyno ar bob llaw. | 
Un 'Thomas Davies ydoedd, 
Yn byw mewn fferm ar lan ; 

Dolenog afon Teifi, 
Dymunol hyfryd fan ; | 
'Roedd ganddo wraig serchogaidd, 
A: phedwar plentyn gwych ; 
Heb un rhyw nod annedwydd, 
"I'w gwneyd yn wael eu drych. 


Yr ydoedd rhyw groesineb, 
Ac anghytundeb clir, 

Yn ol yr'hanes, rhyngddynt 
Ers amryw fisoedd hir ; 

Ac ar ddydd Mawrth y cyntaf, 
O Fai, mae'n syndod hyn, 
Cyflawnodd ddau lofruddiaeth. 

A hunanladdiad syn. 


Yr oedd y wraig yn ddiwyd, 
Yn gweithio yn yr ardd ; 
Pan ddaeth y llofrudd creulon,, 
Anraslon heb wahardd ;. 
A. chydag arfau llymion, 
Fe wnaeth archollion blin, 
Ar hyd ei chorff a'i gwddf, 
Nes cwympai'n wael ei llun.. 


Ac yna'r adyn creulon, 
Afrysieimewnirty; 

A thynu wnaeth yr ellyn, 
'Trwy wddf ei blentyn cu 5: 

'R hwn ydoedd yn y gwely,. 
Yn cysgu'n daweliawn, 

Y baban gwan diniwed, 


Gadd deimlo llid yn llawn. 

Fe redai'r dyn annedwydd, 
Yn fuan wedi hyn ; 

I lan yr afon Teifi, 

A neidiai iddi'n syn; 
Ond daeth i'r lan drachefn, 
Cyn iddo foddi'n siwr ; 
Ar fyr, trwy ymdrech caled, 
Er dyfned oedd y dwr. 


Er hyny penderfynai, 
Ro'i terfyn ar ei oes ; 
A thynu'r ellyn minog, 
I'w wddf wnaeth yn groes ; 
A. thorai amryw glwyfau, 
Ar hyd ei gorff ei hun ; 
Nes syrthiai lawr yn farwol, 
Druenus, euog ddyn. 


Rhyw olwg flin, alarus, 
Arswydus yn ddiwad, 

Oedd gweld y tri yn gorwedd, 
Fel meirw yn eu gwa'd ; 

Bu'r wraig hyd bore drannoeth, 
Yn fyw mewn cyflwr gwael; 
Pryd hyn bu farw o'i chlwyfau, 
Nid oedd gwellhad i'w gael. 


Fe dynai'i llef wylofus, 
Ryw ddynion tu ar ían; 
Ei golwg oedd druenus, 
Bryd hyn mewn cyflwr gwan ; 
Arferwyd pob rhyw foddion 
Meddygol yno gaed ; 

Ond pob peth yn ddieffaith,--- 
Bu farw yn ei gwaed, 


Ac yntau'r baban gwirion, 
Yn ddeuddeg mis o oed ; 
Gadd deimlo marwol ddyrnod, 
Heb wneuthur drwg erioed ; 
Ac yntau'r tad annedwydd, 
Fu farw yr un wedd ; 
Yr oedd y tri'r un amser, 
Yn barod fyn'd i'r bedd. 


Mae tri o blant mewn galar, 
A hiraeth ar eu hol; 

Yr Hwn sy'n dad ymddifaid, 
A'u cadwo yn ei gol ; 

Fel caffont ras i wylio, 
Rhag teithio ffyrdd eutad, 

Ac yna yn y diwedd, 
Fwynhau trugaredd rad. 


Boed hyn yn rhybudd prysur, 
A chywir ini gyd; 

I rodio yn heddychol, 
Tra byddom yn y byd; 

Gochelwn lwybrau pechod, 
Sy'n dwyn i drallod trist, 

A rhodiwn lwybrau rhinwedd, 
Trwy gredun Iesu Grist. 





